Musa ukoyika ...

Ndinawe

Ngamanye amaxesha siyoyika sonke, nokuba ukhaliphile okanye umdala kangakanani na. Asilali ebusuku ngenxa yeengozi ezisixhalabisayo. Noko uThixo ubeka iingqondo zethu ekuphumleni ngeendawo ezininzi eBhayibhileni.

“Ngoko ke ndinawe, sukoyika;

ndinguThixo wakho, sukuphakuzela.

Ndiza kukomeleza ndikusize,

amandla am asindisayo akuxhase akukhusele.”

UISAYA 41:10

“Musani ukuboyika abo banibulala ngokwasenyameni, kodwa bengenako ukubulala umphefumlo. Yoyikani uThixo, yena onako ukutshabalalisa umphefumlo kwanomzimba esihogweni. Andithi, iintaka ezincinci zithengiswa ngambini ngesenti? Kanti akukho nanye kuzo iya kuwa emhlabeni engavumanga uYihlo. Nina ke, kwaneenwele ezi zentloko yenu zibaliwe zonke. Ke musani ukoyika: nixabisekile kuneentaka ezininzi nina!”

UMATEWU 10:28-31

IBhayibhile isiqinisekisa ngothando lukaThixo olunenkathalo

InguNdikhoyo nje ondikhanyiselayo,

inguye nje ondisindisayo, ndingoyika ntoni?

InguNdikhoyo nje inqaba yam, ndingoyika bani?

IINDUMISO 27:1

“Sanukuphakuzela, musan’ ukuxhalaba;

kaloku ndatsho kwamandulo, unangoku ke.

Kambe nina ningamangqina am.

Ngaba kukho Thixo wumbi na?

Ngaba likho na elinye iXhadi?

Unotshe! Mna andizange ndilibone.”

UISAYA 44:8

Thembelani ebulungiseni bukaThixo

Kodwa zona izibele zakho, Ndikhoyo, ziye kuthi gaa ngamazulu,

nentembeko yakho yaya kuthi ngqu ngamafu.

Ukulunga kwakho akugungqi, kunjengentaba;

zinzulu njengolwandle zona izigqibo zakho.

Uyabanakekela abantu nezilo, wena Ndikhoyo.

Hayi izibele zakho, Thixo, ebantwini!

Oonyana babantu bazimela phantsi kwephiko lakho.

Baxhamla intlutha yendlu yakho;

ubaseze kumlambo wokulunga kwakho.

Wena ulithende lobomi;

ngokhanyiso lwakho sibona ukukhanya.

Mazinganqamki izibele zakho kubo bonke abo bakwaziyo,

uwabonelele amalungisa.

IINDUMISO 36:5-10

Ithembekile yona kambe iNkosi. Yonikhusela inigcine kuhlaselo lwendoda enobuqhokolo.

2 KWABASETESALONIKA 3:3

“Wanga angakuthi jize ngamathamsanqa uNdikhoyo,

akulondoloze.

Wanga angayindlezane kuwe uNdikhoyo,

usixhamle isisa sakhe.

Wanga angakwazelelela uNdikhoyo,

akwambathise uxolo.”

EYASENTLANGO 6:24-26

*Iivesi zeziBhalo zithatyathwe kwiBhayibhile yesiXhosa ka-1996.

Ipapashwe yasasazwa liqumrhu

leBhayibhile laseMzantsi Afrika.

www.biblesociety.co.za

Bibles and audio Bibles are available on the BibleSA-app